การประกอบธุรกิจของแต่ละสายผลิตภัณฑ์

เนื่องจากบริษัทฯ มีธุรกิจหลักคือ ธุรกิจเดินเรือ และรายได้จากธุรกิจอื่นๆ รวมกันไม่ถึงร้อยละ 10
ของรายได้รวม ดังนั้น การอธิบายลักษณะการประกอบธุรกิจของบริษัทฯ
จึงเน้นไปที่ธุรกิจเดินเรือดังต่อไปนี้

 ลักษณะบริการ

-   ลักษณะของผลิตภัณฑ์

  การให้บริการเช่าเหมาลำเรือ ซึ่งส่วนใหญ่จะดำเนินการโดยบริษัทฯ แบ่งออกได้เป็น 2
  ประเภทคือ

1. การเช่าเหมาเป็นระยะเวลา (Time Charter)
ผู้เช่าจะจ่ายค่าเช่าเรือให้กับบริษัทฯเพื่อการเดินเรือในระยะเวลาที่
ตกลงโดยผู้เช่าจะเป็นผู้รับผิดชอบค่าใช้จ่ายในการเดินเรือในเที่ยวเรือนั้นๆทั้งหมดและบริษัทฯจะเป็นผู้รับผิดชอบค่าใช้จ่ายในการบริหารเรือ

2. การเช่าแบบเป็นเที่ยว (Voyage Charter) ผู้เช่าจะจ่ายค่าระวางเรือให้กับบริษัทฯ
เพื่อการขนส่งสินค้าจากท่าเรือต้นทางไปท่าเรือปลายทางตามที่กำหนด
ในกรณีนี้บริษัทฯจะเป็นผู้รับผิดชอบค่าใช้จ่ายในการเดินเรือ และการขนส่งทั้งหมดตลอดเส้นทาง

บริษัทฯ
บริหารงานและเดินเรือแบบไม่ประจำเส้นทางซึ่งมีเส้นทางเดินเรือครอบคลุมไปทั่วโลกและไม่ได้จำกัดอยู่ในเส้นทางเดินเรือเส้นใดเส้นหนึ่ง
หากแต่ขึ้นอยู่กับสินค้าที่ขนส่งและผู้เช่าเรือ สินค้าพื้นฐานที่กองเรือบริษัทฯขนส่งคือสินค้า
ทางการเกษตร, เหล็ก, ปุ๋ย, สินแร่และเนื้อแร่, ไม้ซุงและอื่นๆ โดย บริษัทฯ
ประมาณการเครือข่ายการขนส่งสินค้าของกองเรือบริษัทฯ ได้อย่างคร่าวๆ เป็น 5 ภูมิภาค
ประกอบด้วย สหรัฐอเมริกา ยุโรป ละตินอเมริกา-อาฟริกา อินเดีย
อนุทวีปตะวันออกกลางและเอเชียตะวันออกเฉียงใต้

-   ปัจจัยที่มีผลกระทบต่อโอกาสหรือข้อจำกัดการประกอบธุรกิจ

  ผลกระทบจากกฎข้อบังคับระหว่างประเทศ

เนื่องจากการเดินเรือเป็นอุตสาหกรรมระหว่างประเทศ
การที่จะให้แต่ละประเทศมีการพัฒนาในเรื่องกฏระเบียบความปลอดภัยจากการเดินเรือให้มีมาตราฐานเดียวกัน
และเป็นที่ยอมรับจำเป็นต้องมีองค์กรกลางมาช่วยเป็นผู้จัดระเบียบ ดังนั้น
ในการประชุมขององค์การสหประชาชาติ (United Nations) ที่เมืองเจนีวา ในวันที่ 17 มีนาคม
ค.ศ. 1948 ได้มีข้อตกลงในการจัดตั้งองค์กรการเดินเรือระหว่างประเทศ เรียกว่า
International Maritime Organization หรือ IMO
ขึ้นเพื่อพัฒนาข้อตกลงระหว่างประเทศและกฏหมายที่เกี่ยวข้องกับความปลอดภัยและการป้องกันมลภิษจากการเดินเรือ
IMO ได้ออกกฏระเบียบที่สำคัญคือ International Safety Management (ISM) Code
ซึ่งจะกล่าวถึงระบบการจัดการให้มีความปลอดภัยโดยเจ้าของเรือ โดยมี
วัตถุประสงค์หลักในเรื่องการรักษาความปลอดภัยในชีวิต เรือ และทรัพย์สินของท้องทะเล
การป้องกันมลพิษที่จะเกิดจากการเดินเรือ การดูแลกฏหมาย ข้อบังคับ กฏระเบียบที่เกี่ยวข้อง
การเตรียมความพร้อมสำหรับเหตุการณ์ฉุกเฉินและการฝึกอบรมต่างๆ

ปัจจุบัน IMO มีสมาชิกรวม 161 ประเทศ และประเทศไทยก็เป็นหนึ่งในสมาชิกนั้นด้วย
ซึ่งรัฐบาลของแต่ละประเทศสมาชิกจะเป็นผู้รักษากฏและมาตราฐานการเดินเรือ กล่าวคือ
เรือต่างประเทศที่เข้ามาในน่านน้ำของตนจะต้องได้มาตราฐานตามข้อกำหนดของ IMO มิฉะนั้น
เรือต่างชาติลำดังกล่าวอาจถูกปฎิเสธ มิให้เข้ามาในน่านน้ำ หรือ
อาจถูกกักเรือไว้จนกว่าจะมีการซ่อมบำรุงให้ได้มาตราฐานของ IMO

ดังนั้น บริษัทฯ และบริษัทย่อยที่เป็นเจ้าของเรือเดินทะเล และทำการขนส่งทั่วโลก
จึงต้องปฏิบัติตามกฏระเบียบ ดังกล่าว ซึ่งเรือทุกลำของบริษัทฯ
และบริษัทย่อยได้รับการตรวจสอบและรับรองการได้มาตราฐานจาก IMO ทุกลำ

รายการส่งเสริมการลงทุน 

จากตารางที่ 5.2 เงินลงทุนในบริษัทย่อยและบริษัทร่วม หน้า 24

บริษัทย่อยที่ 1-2,6,8-12 และ 18-31

สิทธิและประโยชน์ที่ได้รับการส่งเสริมการลงทุน : 

1.  ได้รับอนุญาตนำคนต่างด้าวซึ่งเป็นช่างฝีมือ ผู้ชำนาญการกับคู่สมรส
    และบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักรได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร

2.  คนต่างด้าวที่เป็นช่างฝีมือหรือผู้ชำนาญการที่ได้รับอนุญาตให้อยู่ในราชอาณาจักร
    ได้รับอนุญาตให้ทำงานเฉพาะในตำแหน่งหน้าที่การทำงานที่คณะกรรมการให้ความเห็นชอบตลอดระยะเวลาเท่าที่ได้รับอนุญาตให้อยู่ในราชอาณาจักร

3.  ได้รับลดหย่อนอากรขาเข้ากึ่งหนึ่ง เฉพาะเครื่องจักรที่ไม่อยู่ในรายการปรับลดอากรขาเข้า
    ตามประกาศกระทรวงการคลัง เว้นแต่รายการเครื่องจักรที่มีอากรขาเข้าต่ำกว่าร้อยละ 10
    จะไม่ได้รับการลดหย่อน

4.  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริม
    มีกำหนดเวลาห้าถึงแปดปีนับแต่วันที่เริ่มมีรายได้จากการประกอบกิจการนั้น

  ในกรณีที่ประกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคล
  ผู้ได้รับการส่งเสริมจะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้น
  ไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคล
  มีกำหนดเวลาไม่เกิน 5 ปีนับแต่วันที่พ้นกำหนดเวลานั้น
  โดยจะเลือกหักจากกำไรสุทธิของปีใดปีหนึ่งหรือหลายปีก็ได้

5.  ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลไปรวม
    คำนวณเพื่อเสียภาษีเงินได้
    ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

6.  ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

  เงื่อนไขที่ต้องปฏิบัติ :

1.  ต้องมีทุนจดทะเบียนไม่น้อยกว่ายี่สิบสี่ล้านบาทก่อนออกบัตรส่งเสริมและจะต้องชำระเต็มมูลค่าหุ้นก่อนเปิด
    ดำเนินการ หรือต้องมีทุนจดทะเบียนไม่ต่ำกว่าร้อยละยี่สิบของเงินลงทุน

2.  บุคคลผู้มีสัญชาติไทยจะต้องถือหุ้นรวมทั้งสิ้นไม่น้อยกว่าร้อยละ 51
    หรือร้อยละหกสิบของทุนจดทะเบียน

3.  ขนาดของกิจการ จะต้องมีเรือเดินทะเลระหว่างประเทศจำนวน 1 ลำ
    เป็นเรือบรรทุกสินค้าทั่วไปขนาดระวาง บรรทุกประมาณ 10,000 - 30,000 เดดเวทตัน
    หรือไม่ต่ำกว่า 11,000 เดดเวทตัน

4.  ต้องเร่งรัดฝึกอบรมและสนับสนุนคนไทยให้สามารถปฏิบัติงานตามโครงการแทนช่างฝีมือซึ่งเป็นคนต่างด้าวภายในเวลาที่คณะกรรมการกำหนด

5.  เรือที่จัดซื้อต้องเป็นเรือที่ได้รับการจัดชั้นเรือ (Class) ไว้กับสถาบันตรวจเรือ
    (Classification Society) ที่เชื่อถือได้

6.  เรือที่ได้รับการส่งเสริมการลงทุนจะต้องจดทะเบียนเป็นเรือไทยก่อนเปิดดำเนินการ

ตารางแสดงสิทธิประโยชน์ วันเริ่มต้นและวันหมดอายุ

  จากตารางที่ 5.2 เรื่อง เงินลงทุนในบริษัทย่อยและบริษัทร่วม หน้า 24

  --------------------------------------------------------------------------
  เลขที่   ชื่อบริษัท                    ชื่อเรือ         วันเริ่มต้น     วันหมดอายุ
  ------ ------------------------- ------------- ----------- ---------------
  1      บ. พรีเชียส เม็ททัลซ์ จำกัด     ภวิตรา นารี     24 มิ.ย.     23 มิ.ย. 2547
                                                 2539        

  2      บ. พรีเชียส วิชเชส จำกัด      นัชชา นารี      15 ก.ค.     14 ก.ค. 2547
                                                 2539        

  6      บ. พรีเชียส ริเวอร์ส จำกัด     สลิลทิพย์ นารี    30 ก.ค.     29 ก.ค. 2548
                                                 2540        

  8      บ. พรีเชียส ซีส์ จำกัด         ปริณดา นารี     28 พ.ค.     27 พ.ค. 2548
                                                 2540        

  9      บ. พีเชียส สตาร์ส จำกัด       สุชาดา นารี     12 พ.ค.     11 พ.ค. 2548
                                                 2540        

  10     บ. พรีเชียส โอเชี่ยนส์ จำกัด    บุณฑริกา นารี    6 ก.ค. 2540 5 ก.ค. 2548

  11     บ. พรีเชยส แพลนเนตส์ จำกัด   วราลี นารี      16 ก.ค.     15 ก.ค. 2548
                                                 2540        

  12     บ. พรีเชียส ไดมอนด์ส จำกัด    ศิโรรัตน์ นารี    22 ม.ค.     21 ม.ค. 2548
                                                 2540        

  18     บ. พรีเชียส เพิร์ลส์ จำกัด      มุกดา นารี      22 มิ.ย.     21 มิ.ย. 2545
                                                 2537        

  19     บ. พรีเชียส ฟลาวเวอร์ส จำกัด  นลินี นารี       14 ก.ค.     13 ก.ค. 2545
                                                 2537        

  20     บ. พรีเชียส ฟอเรสท์ จำกัด     วนะ นารี       28 ธ.ค.     27 ธ.ค. 2545
                                                 2537        

  21     บ. พีเชียส ทรีส์ จำกัด         จามจุรี นารี     12 มี.ค.     11 มี.ค. 2546
                                                 2538        

  22     บ. พรีเชียส พอนด์ส จำกัด      อโนดาด นารี    4 มี.ค. 2538 3 มี.ค. 2546

  23     บ. พรีเชียส เว็นเจอร์ส จำกัด   รจเรข นารี     11 ก.ค.     10 ก.ค. 2546
                                                 2538        

                                   รมิตา นารี      11 ก.ค.     10 ก.ค. 2546
                                                 2538        

  24     บ. พรีเชียส แคปปิตอลส์ จำกัด   มณฑิรา นารี     8 ก.ย. 2538 7 ก.ย. 2546

  25     บ. พรีเชียส จัสมินส์ จำกัด      มัลลิกา นารี     18 ก.ย.     17 ก.ย. 2546
                                                 2538        

  26     บ. พรีเชียส ออคิดส์ จำกัด      แวนด้า นารี     8 ก.ย. 2538 7 ก.ย. 2546

  27     บ. พรีเชียส ลากูนส์ จำกัด      อภิสรา นารี     24 ม.ค.     23 ม.ค. 2548
                                                 2540        

  28     บ. พรีเชียส คลิฟส์ จำกัด       บุษรา นารี      26 มี.ค.     25 มี.ค. 2548
                                                 2540        

  29     บ. พรีเชียส ฮิลส์ จำกัด        ชลลดา นารี     11 ส.ค.     10 ส.ค. 2548
                                                 2540        

  30     บ. พรีเชียส เมาน์เท่นส์ จำกัด   ดุสิตา นารี      26 ก.ย.     25 ก.ย. 2548
                                                 2540        

  31     บ. พรีเชียส รีสอร์ทส์ จำกัด     เอมวิกา นารี    1 ธ.ค. 2540 30 พ.ย. 2548
  --------------------------------------------------------------------------

1.  การตลาดและภาวะการแข่งขัน

การตลาดของบริษัทฯ จะเกี่ยวข้องกับเครือข่ายการทำงานของนายหน้าระวางบรรทุกทั่วโลก
โดยบริษัทฯ จะแจ้งระวางเรือไปยังนายหน้าทั่วโลก และนายหน้าเหล่านั้นจะแจ้งกลับมายังบริษัทฯ
เกี่ยวกับผู้สนใจที่จะเช่าระวางเรือ หลังจาก
สอบถามจนแน่ใจในเรื่องอัตราค่าเช่าและชื่อเสียงของผู้เช่าแล้ว
ก็จะมีการกำหนดวันบรรทุกสินค้าลงเรือ บริษัทฯ มีแผนการตลาดโดยอาศัยหลัก 4 ประการ คือ
คุณภาพที่ดีของสินค้า, เครือข่ายการตลาดอันแข็งแกร่ง,
ทีมการตลาดที่เปี่ยมด้วยความสามารถและทุ่มเท และการมีสัมพันธภาพที่ดีกับลูกค้า

 นโยบายการตั้งราคา

ในอุตสาหกรรมการเดินเรือที่ให้บริการเช่าเรือนั้น การกำหนดอัตราค่าระวางที่แน่นอนเป็นไปได้ยาก
เนื่องจากระดับค่าระวางจะขึ้นอยู่กับอุปสงค์และอุปทานของตลาดซึ่งจะเป็นตัวกำหนด กล่าวคือ
ขึ้นอยู่กับความต้องการของประเภทเรือ ขนาดของเรือ จำนวนเรือที่ว่าง
และยังขึ้นอยู่กับสถานที่ที่ต้องการเรืออีกด้วย โดยในระยะ 3
ปีที่ผ่านมาอัตราค่าระวางเฉลี่ยของบริษัทฯ ต่อวันเป็นดังนี้

หน่วย : ดอลลาร์สหรัฐ

+----------------------------------------------+-----------------------+
| ปี                                            | อัตราค่าระวาง           |
+----------------------------------------------+-----------------------+
| 2544                                         | 5,610                 |
+----------------------------------------------+-----------------------+
| 2543                                         | 5,520                 |
+----------------------------------------------+-----------------------+
| 2542                                         | 4,570                 |
+----------------------------------------------+-----------------------+

ลักษณะลูกค้า

  ผู้ใช้บริการ สามารถแบ่งออกได้ดังต่อไปนี้

1.  บริษัทนำเข้าและส่งออกสินค้า : บริษัทเหล่านี้มีสินค้าหลายประเภทเพื่อส่งไปทั่วโลก
    โดยปกติมักจะเช่าเรือจากบริษัทฯ เป็นรายเที่ยว

  2. บริษัทขนส่งสินค้าทางเรือ : บริษัทเหล่านี้มีกองเรือขนส่งสินค้าเป็นประจำอยู่แล้ว
  ในขณะที่เศรษฐกิจรุ่งเรืองก็จะเช่าเรือของบริษัทฯ เพื่อเสริมกองเรือของตนให้มากขึ้น
  โดยปกติจะเช่าระยะยาวเป็นเวลา 1 ปี

ลูกค้ากลุ่มเป้าหมาย

ปัจจุบัน การดำเนินธุรกิจของบริษัทฯ ขึ้นอยู่กับลูกค้าเก่าที่บริษัทฯ รู้จักเป็นอย่างดี
และจากการแนะนำของบริษัทนายหน้าสำหรับลูกค้าใหม่
การตรวจประวัติและเครดิตของลูกค้ารายใหม่กระทำโดยได้รับความร่วมจากบริษัทนายหน้าเหล่านี้
เช่นกัน ซึ่งในบางครั้งจะตรวจสอบผ่าน BIMCO (The Baltic and International
Maritime Council) ทั้งนี้
การตรวจสอบเบื้องหลังและชื่อเสียงของผู้เช่าเรือทั้งรายเก่าและรายใหม่อย่างรอบคอบเป็นสิ่งที่จำเป็นอย่างยิ่ง
และถือเป็นนโยบายของบริษัทฯในการแสวงหา
กลุ่มเป้าหมายซึ่งจะต้องมีประวัติและฐานะการเงินที่มั่นคง
เพื่อให้แน่ใจว่าลูกค้าจะไม่ผิดนัดชำระค่าเช่าเรือ

ช่องทางการตลาด

บริษัทฯ จะติดต่อกับบริษัทนายหน้าที่จัดหาระวางบรรทุกเรือที่มีการติดต่อกันอย่างสม่ำเสมอ
เพื่อแจ้งให้ทราบว่าเรือของบริษัทฯ จะว่างเมื่อไร และที่ไหน โดยบอกวันและสถานที่ล่วงหน้า
และหากมีบริษัทใดที่ต้องการเช่าเรือในลักษณะเดียวกันก็จะตกลงทำสัญญาเช่าเรือ หรือระวางบรรทุก
และกำหนดการทำงานในอนาคตต่อไป
สำหรับค่าใช้จ่ายในการติดต่อกับลูกค้าและค่าบริการของบริษัทนายหน้าโดยเฉลี่ยจะเท่ากับอัตราร้อยละ
2.50 ของรายได้จากค่าเช่าเรือ บริษัทนายหน้าเหล่านี้ล้วนแล้วแต่มีความรอบรู้
ความชำนาญในเรื่องรายละเอียดต่างๆ ของเรือเป็นอย่างดี ไม่ว่าจะเป็นประเภทของเรือ ขนาด
เงื่อนไข อายุ และเครื่องมือต่างๆ ซึ่งสินค้าส่วนมากที่บริษัทฯ ขนส่ง ได้แก่ ผลิตผลทางการเกษตร
ไม้ซุง แร่ดิบและแร่ธาตุต่างๆ ปุ๋ย ผลิตภัณฑ์เบ็ดเตล็ดกึ่งสำเร็จรูปและสำเร็จรูป

พื้นที่การเดินเรือ

เนื่องจากการดำเนินธุรกิจของบริษัทฯ ไม่มีการกำหนดเส้นทางที่แน่นอน อย่างไรก็ตาม ในปี 2544
พื้นที่การเดินเรือหลักของบริษัทฯ สามารถแบ่งออกเป็นภูมิภาคใหญ่ๆ ได้ 6 ภูมิภาค ได้แก่

  ภูมิภาค สัดส่วน

1.  เอเชีย 20%

2.  คาบสมุทรอินเดียและตะวันออกกลาง 20%

3.  อเมริกาเหนือ 20%

4.  อเมริกาใต้ 20%

5.  ยุโรป และเมดิเตอร์เรเนียน 20%

  100%

บริษัทนายหน้า

บริษัทฯ มีเครือข่ายบริษัทนายหน้า 297 บริษัททั่วโลก
ซึ่งนายหน้าเหล่านี้มีส่วนสำคัญเป็นอย่างยิ่งในการทำให้พื้นที่ระวางของกองเรือบริษัทฯ
มีการว่าจ้างเต็มที่

บริษัทนายหน้าหลักๆของ บริษัทฯ สามารถแยกตามพื้นที่ต่างๆทั่วโลกได้ดังนี้คือ 

+----------------------+-------------------+--------------------------+
| แคนาดา 9 บริษัท        | สหรัฐอเมริกา 19 แห่ง | ชิลี 1 แห่ง                 |
|                      |                   |                          |
| เยอรมันนี 18 แห่ง       | ฝรั่งเศส 7 แห่ง      | อังกฤษ 36 แห่ง             |
|                      |                   |                          |
| อิตาลี 7 แห่ง           | นอรเวย์ 8 แห่ง      | เดนมาร์ค 11 แห่ง           |
|                      |                   |                          |
| เนเธอร์แลนด์ 8 แห่ง     | แอฟริกาใต้ 6 แห่ง    | อินเดีย 11 แห่ง             |
|                      |                   |                          |
| สิงคโปร์ 19 แห่ง        | ออสเตรเลีย 18 แห่ง  | สาธารณรัฐอาหรับ อิมิเรต 9    |
|                      |                   | แห่งฮ่องกง 9 แห่ง           |
| จีน 2 แห่ง             | ไต้หวัน 2 แห่ง       |                          |
|                      |                   | อาร์เจนตินา 3 แห่ง          |
| เกาหลี 12 แห่ง         | ตุรกี 3 แห่ง         |                          |
|                      |                   | อิหร่าน 2 แห่ง              |
| เบลเยียม 3 แห่ง        | ฟินด์แลนด์ 3 แห่ง     |                          |
|                      |                   | จอร์แดน 3 แห่ง             |
| กรีซ 8 แห่ง            | บัลแกเรีย 2 แห่ง     |                          |
|                      |                   | ไทยอีก 8 แห่ง และอื่นๆอีก 36  |
| โรมาเนีย 2 แห่ง        | ญี่ปุ่น 12 แห่ง        | แห่ง                      |
+----------------------+-------------------+--------------------------+

โครงสร้างของอุตสาหกรรม

ภาวะอุตสาหกรรมเดินเรือแบบให้บริการเช่าเหมาลำ ขึ้นอยู่กับอุปสงค์และอุปทานของเรือ
และการบริการ ซึ่งมีผลกระทบโดยตรงต่ออัตราค่าระวางเรือ
โดยภาวะอุตสาหกรรมนี้จะดำเนินไปในทิศทางใดนั้น ขึ้นอยู่กับอัตราค่าระวางเรือเป็นสำคัญ
องค์ประกอบหลักดังจะกล่าวนี้ นับเป็นปัจจัยสำคัญต่ออุปสงค์และอุปทานของเรือ

1.  ตลาดเรือต่อใหม่ : โดยในอดีตที่ผ่านมา สถาบันการเงินหลายแห่ง
    ปล่อยเงินกู้เพื่ออุตสาหกรรมนี้เป็นจำนวนมาก และไม่ได้คำนึงถึงกฎแห่งอุปสงค์และอุปทาน
    เนื่องจากเห็นว่าอุตสาหกรรมนี้มีการเติบโตอย่างรวดเร็ว รวมทั้ง
    อุตสาหกรรมการต่อเรือในประเทศที่เป็นผู้นำทางด้านนี้
    ได้รับเงินสนับสนุนจากภาครัฐอย่างเต็มที่ จึงทำให้มีปริมาณเรือใหม่เพิ่มขึ้นมาก
    และก่อให้เกิดภาวะการล้นตลาดของเรือ ซึ่งเป็นสาเหตุหลักที่ทำให้อัตราค่าระวางตกต่ำลง

2.  ตลาดเรือเก่า : หากเรือในตลาดมีอายุสูง อัตราการปลดการระวางเรือจะสูงขึ้น
    ส่งผลให้ปริมาณเรือในตลาดลดลงเช่นกัน
    ทำให้ราคาอัตราค่าระวางปรับตัวสูงขึ้นตามปริมาณเรือที่มีอยู่ในตลาดขณะนั้นๆ อย่างไรก็ตาม
    หากราคาเรือมือสองในตลาดไม่ดีพอ ก็ไม่จูงใจให้เจ้าของเรือเก่าปลดระวางเรือเช่นกัน

3.  ภาวะเศรษฐกิจโลก : หากมีการเติบโตของเศรษฐกิจอย่างต่อเนื่อง
    เป็นผลให้ปริมาณการค้าระหว่างประเทศขยายตัว
    ความต้องการบริการการขนส่งทางทะเลก็จะเพิ่มสูงขึ้นเช่นกัน
    และขณะเดียวกันภาวะเศรษฐกิจโลก ยังส่งผลกระทบโดยตรงต่อปริมาณเรือในตลาดด้วย
    กล่าวคือ หากภาวะเศรษฐกิจขยายตัว อัตราการปลดระวางเรือเก่า
    และอัตราการต่อเรือใหม่ก็จะสูงขึ้น

จะเห็นได้ว่า ทิศทางอุตสาหกรรมการขนส่งทางทะเลจะเป็นไปในทิศทางใดนั้น
ย่อมขึ้นอยู่กับอุปสงค์และอุปทานของเรือ และภาวะเศรษฐกิจการค้าในตลาดโลกเป็นสำคัญ
ซึ่งปัจจุบันจะเห็นได้ว่า
ผู้ประกอบการเรือเดินทะเลได้เล็งเห็นความสำคัญแห่งกฎของอุปสงค์อุปทานมากขึ้น
จึงได้มีการตรวจเช็คปริมาณอุปสงค์และอุปทานก่อนสั่งซื้อเรือเพิ่มทุกครั้ง ซึ่งถือว่า
เป็นการควบคุมปริมาณเรือให้อยู่ในระดับที่เหมาะสมทางหนึ่ง

สภาพการแข่งขัน

ธุรกิจเดินเรือ เป็นธุรกิจที่ขึ้นอยู่กับภาวะการณ์มากกว่าธุรกิจในกลุ่มอื่นๆ
และมีความยืดหยุ่นค่อนข้างต่ำ ซึ่งการเปลี่ยนแปลงของอุปสงค์และอุปทานเพียงเล็กน้อย
ก็สามารถส่งผลกระทบต่ออัตราค่าระวางอย่างชัดเจน และหากจะกล่าวถึงสภาพการแข่งขันโดยรวม
ในที่นี้จะกล่าวถึง การเดินเรือไม่ประจำเส้นทาง ซึ่งเป็นประเภทการเดินเรือของบริษัทฯ
ตลาดการเดินเรือจะได้รับผลกระทบจากปัจจัยทางมหภาพมากกว่าในท้องถิ่นใดท้องถิ่นหนึ่ง ดังนั้น
จึงจะวิเคราะห์จากภาวะการณ์ทั่วโลกมากกว่าภายในประเทศ ซึ่งโดยทั่วไป กองเรือของบริษัทฯ
ดำเนินธุรกิจในกลุ่มประเทศกำลังพัฒนา ส่วนใหญ่เป็นประเทศที่มีข้อจำกัดในเรื่องการสาธารณูปโภค
เช่น ท่าเรือ คลังเก็บสินค้า และถนน เป็นต้น และเนื่องจากเรือของบริษัทฯ
เป็นเรือขนส่งสินค้าแห้งเทกองขนาดเล็ก
จึงถูกจำกัดการบรรทุกไว้เพียงสินค้าทางการเกษตรขนาดเล็ก ส่วนสินค้าจำพวกแร่
หรือถ่านหินจะบรรทุกโดยเรือขนาดกลาง และขนาดใหญ่ ที่มีระวางบรรทุก 50,000เดทเวทตันขึ้นไป
แต่ในบางครั้งบริษัทฯ ก็มีโอกาสได้บรรทุกสินค้าประเภทนี้
เนื่องจากข้อจำกัดของท่าเรือที่ไม่เอื้ออำนวยให้เรือขนาดกลางและขนาดใหญ่เข้าจอดเทียบท่าได้
ซึ่งนับว่าเป็นข้อได้เปรียบอีกอย่างหนึ่งของเรือขนาดเล็กที่บริษัทฯ มีอยู่

ศักยภาพในการแข่งขันของบริษัท ฯ

กองเรือของบริษัทฯ เป็นเรือที่มีขนาดระวางบรรทุกระหว่าง 10,000 - 30,000 เดดเวทตัน ซึ่งเป็นเรือเอนกประสงค์ขนาดเล็กสำหรับการขนส่งสินค้าทางทะเล และมีความคล่องตัวในการเทียบท่ามากกว่าเรือที่มีขนาดใหญ่ เพราะท่าเรือส่วนมากโดยเฉพาะอย่างยิ่งประเทศในแถบทวีปแอฟริกา ตะวันออกกลาง และเอเชีย ซึ่งมีขีดจำกัดในการอนุญาตให้เรือเข้าเทียบท่า อันเป็นผลมาจากความลึกของร่องน้ำและเนื้อที่จำกัดของท่าเทียบเรือ ซึ่งการขยายท่าเรือนั้นทำได้ยาก เพราะต้องใช้เงินลงทุนจำนวนมาก อีกทั้งการปิดท่าเรือเป็นเวลานานๆ เพื่อทำการก่อสร้างจะเป็นการสูญเสียรายได้และอาจก่อให้เกิดความเสียหายทางด้านเศรษฐกิจอีกด้วย 

ปัจจัยที่สำคัญอีกประการหนึ่งก็คือสินค้าบางประเภทไม่สามารถซื้อขายได้ในปริมาณมาก
เนื่องจากมีข้อจำกัดในเรื่องของปริมาณการบริโภค กำลังซื้อ
และสถานที่ที่เหมาะสมเพื่อเป็นที่เก็บสินค้าที่ยังมีไม่เพียงพอ การส่งสินค้าเข้า-ออก จึงมีปริมาณน้อย
ทำให้ความต้องการเรือในขนาดนี้มีอยู่อย่างสม่ำเสมอ

แม้ว่าปัจจุบัน อุตสาหกรรมเดินเรือทั่วโลกจะไม่ดีเท่าที่ควร
ซึ่งก็เป็นไปตามภาวะเศรษฐกิจโลกในขณะนี้ แต่บริษัทฯ ยังคงรักษาเสถียรภาพไว้ได้
ซึ่งปัจจัยสำคัญที่ทำให้บริษัทฯ ดำเนินธุรกิจอยู่ได้อย่างมั่นคง มีดังต่อไปนี้

-   การมีความสัมพันธ์ที่ดีกับนักลงทุน บริษัทฯ สร้างความสัมพันธ์อันดีกับนักลงทุนอย่างสม่ำเสมอ
    โดยการเปิดเผยข้อมูลและยินดีตอบข้อสงสัยให้กับนักลงทุน
    ซึ่งจะเห็นได้ชัดเจนจากการพัฒนาโฮมเพจของบริษัทฯ
    ให้เพรียบพร้อมไปด้วยข้อมูลที่มีสาระสำคัญต่อการตัดสินใจลงทุน

-   มีฐานะทางการเงินที่มั่นคง แม้ภาวะเศรษฐกิจปัจจุบันไม่เอื้ออำนวยต่อสภาพคล่องทางการเงิน
    แต่บริษัทฯ ยังคงรักษาระดับความสามารถในการชำระหนี้ไว้ได้
    และยังมีความน่าเชื่อถืออยู่ในระดับสูงต่อผู้ให้กู้

-   มีประสบการณ์ในการบริหาร บริษัทฯ
    มีผู้บริหารและบุคลากรที่มีความเชี่ยวชาญในธุรกิจเฉพาะทาง ซึ่งบุคลากร
    ดังกล่าวเหล่านี้ได้ร่วมกันพัฒนาบริษัทฯ และมุ่งมั่นที่จะให้บริษัทฯ ดำรงค์อยู่ในธุรกิจหลักนี้
    ต่อไปอย่างมั่นคง

-   เครือข่ายการตลาดทั่วโลก บริษัทฯ
    สร้างสัมพันธภาพที่ดีกับผู้เช่าเรือและนายหน้าทั้งบริษัทขนาดเล็กและใหญ่ทั่วโลก

-   มีการสนับสนุนทางเทคนิคที่ดี พร้อมทั้งการเข้าสู่มาตรฐานสากล - ISO9002

-   มีค่าใช้จ่ายเบี้ยประกันภัยต่ำ

กองเรือและระวางบรรทุก

กองเรือของบริษัทฯ มีทั้งหมด 31 ลำ มีขนาดบรรทุกระวางระหว่าง 16,000 ถึง 30,000
เดทเวทตัน (ดังรายละเอียดปรากฏในตารางที่ 5.1 สินทรัพย์ ณ วันที่ 31 ธันวาคม 2544 หน้า
22) ซึ่งจัดเป็นเรือเอนกประสงค์ขนาดเล็ก สำหรับเรือ ขนส่งสินค้าทางทะเล

อายุเฉลี่ยของกองเรือบริษัทฯ จะอยู่ประมาณ 15.5 ปี ซึ่งในอดีตที่ผ่านมา บริษัทฯ
ได้ขายเรือเก่าออกไป เพื่อลดอายุเฉลี่ยของเรือลง
ส่งผลให้ค่าใช้จ่ายในการบริหารเรือของบริษัทฯลดลงอีกด้วย

ตารางเปรียบเทียบขนาดระวางบรรทุกและจำนวนเรือในรอบ 3 ปีที่ผ่านมา ณ สิ้นปีของแต่ละปี

  ------------------------------------- ----------- ----------- -----------
                                        2544        2543        2542

  ขนาดระวางบรรทุกของกองเรือ (DWT)         703,687     770,491     870,219

  จำนวนเรือ (ลำ)                         31          35          41
  ------------------------------------- ----------- ----------- -----------

ตารางเปรียบเทียบความสามารถในการเดินเรือในรอบ 3 ปีที่ผ่านมา ณ สิ้นปีของแต่ละปี

+--------------------------+------+-------+------+------+------+------+
|                          | 2544 | %     | 2543 | %    | 2542 | %    |
+--------------------------+------+-------+------+------+------+------+
| อัตรา                     | 35   | 9     | 354  | 96   | 35   | 9    |
| ความสามารถในการเดินเรือ-วัน | 6.53 | 7.67% |      | .99% | 3.71 | 6.91 |
+--------------------------+------+-------+------+------+------+------+
| ดาวน์ไทม์ (Downtime)-วัน*   | 8.47 | 2.33% | 11   | 3    | 1    | 3.09 |
|                          |      |       |      | .01% | 1.29 |      |
+--------------------------+------+-------+------+------+------+------+
| รวม (วัน)                 | 365  | 1     | 365  | 10   | 36   | 10   |
|                          |      | 00.00 |      | 0.00 | 5.00 | 0.00 |
+--------------------------+------+-------+------+------+------+------+

* หมายเหตุ

ดาวไทม์ (Downtime) คือวันที่ไม่มีการเดินเรือ อันเนื่องมาจากเรือต้องเข้ารับการซ่อมบำรุง หรือ
การว่างจากการบรรทุกสินค้า เป็นต้น บริษัทฯ
มีการกำหนดเป้าหมายให้จำนวนวันดาวไทม์ในหนึ่งปีไม่เกิน 15 วัน
เพื่อเป็นแนวทางให้มีการวางแผน และการทำงานอย่างรัดกุมในเรื่องการเข้าซ่อมบำรุง
หรือการถูกว่าจ้างบรรทุกสินค้าอย่างต่อเนื่องเมื่อการเดินเรือในแต่ละเที่ยวสิ้นสุดลง
ซึ่งจะเห็นได้ว่าบริษัท ฯ ไม่มีปัญหาในเรื่องสถานที่การเข้าซ่อมบำรุง และไม่มีปัญหาการจัดกองเรือ
ทำให้จำนวนวันดาวไทม์เป็นไปตามเป้าหมายที่กำหนด

คู่แข่งขัน

ผู้ประกอบการเรือประเภทเอนกประสงค์ขนาดเล็กที่อยู่ในกลุ่มเรือขนาดระวางขับบรรทุก10,000-30,000เดดเวทตันจะมีลักษณะกระจัดกระจาย
กล่าวคือกองเรือเอนกประสงค์ขนาดเล็กทั่วโลกประกอบไปด้วยปริมาณเรือมากกว่า 3,200 ลำ
ซึ่งเจ้าของกองเรือรายใหญ่สุด จะมีเรือในกองเรือของตนเพียง 60 ลำเท่านั้น หรือเพียงร้อยละ
1.9 ของส่วนแบ่งทางตลาด ที่เหลือจะเป็นผู้ประกอบการรายเล็กๆเป็นเจ้าของเรือเพียง 1-2 ลำ
ซึ่งทำให้ข้อมูลด้านอุปทานของเรือเอนกประสงค์ขนาดเล็ก มีลักษณะกระจัดกระจาย
และข้อมูลเกี่ยวกับตลาดของเรือมีจำกัด
ดังนั้นการวิเคราะห์แนวโน้มอัตราค่าระวางเรือของเรือเอนกประสงค์ขนาดเล็กจึงต้องใช้ข้อมูลของเรือประเภทแฮนดี้แมกซ์
(Handymax) ซึ่งมีระวางขับบรรทุกระหว่าง 30,000-50,000 เดดเวทตัน
มาพิจารณาเปรียบเทียบ

ส่วนแบ่งตลาด

กองเรือเอนกประสงค์ขนาดเล็กทั่วโลกประกอบไปด้วยปริมาณเรือประมาณ 3,200 ลำ
ซึ่งบริษัทฯเป็นจ้าของกองเรือเอนกประสงค์ขนาดเล็ก ณ วันสิ้นปีจำนวน 31 ลำ
เท่ากับว่าบริษัทฯมีส่วนแบ่งทางการตลาดของเรือขนาดเล็กประมาณ 1%

ทิศทางอุตสาหกรรมเดินเรือทะเล 

การปลดระวางเรือในกองเรือโลกในปี 2544 ดำเนินไปอย่างต่อเนื่อง เริ่มต้นปี 2543 เรือจำนวน
154 ลำถูกปลดระวางออกจากกองเรือเอนกประสงค์ขนาดเล็กของโลก ถือเป็นอัตราลดลงร้อยละ
4.72 ของกองเรือโลก การลดจำนวนเรือที่มียอดสูงสุดคือในปี 2543 โดยมีอัตราลดลงร้อยละ
4.74 ของกองเรือโลก เหตุผลที่อัตราการลดลงของเรือมีสูงมากก็คือการลดลงของ ค่าระวางเรือ
แต่จากตัวเลขเรือประเภทเอนกประสงค์ขนาดเล็กในกองเรือโลกที่มีอายุมากกว่า 20 ปี
มีอยู่มากกว่าร้อยละ 53 บริษัทฯ จึงคาดหวังว่าอัตราการปลดระวางในช่วง 2-3
ปีข้างหน้านี้จะเป็นเครื่องสะท้อนให้เห็นการฟื้นตัวในอุตสาหกรรม
จำนวนลดลงสุทธิของขนาดกองเรือโลกเท่านั้นที่จะเป็นประโยชน์ต่ออัตราค่าระวางเรือ

สำหรับปี 2545 อุปทานของเรือต่อใหม่โดยเฉพาะอย่างยิ่งเรือขนาดปานาแมกซ์ และ
ซุปเปอร์แฮนดี้แมกซ์นั้นยังมีค่อนข้างสูง ในกลุ่มเรือขนาดปานาแมกซ์
คาดกันว่าจะมีการส่งมอบเรือต่อใหม่จำนวน 62 ลำ หรือประมาณร้อยละ 6.2 ในปี 2545
และมีเรืออีก 15 ลำ หรือประมาณร้อยละ 1.5 มีสัญญาต่อเรือที่มีกำหนดส่งมอบในปี 2546
กลุ่มเรือปานาแมกซ์มีเรือที่มีอยู่เกินกว่า 24 ปีอยู่จำนวน 58 ลำ หรือประมาณร้อยละ 5.7
ซึ่งเรือเหล่านี้อาจจะถูกปลดระวางออกไปในปี 2545 นี้ และอีก 42 ลำหรือประมาณร้อยละ 3.9
จะถูกปลดออกไปในปี 2546 ในเรือกลุ่มนี้มีเพียง 41 ลำหรือประมาณร้อยละ 3.8 ที่มีอายุเกิน 25
ปี ซึ่งคาดว่าจะถูกปลดระวางออกไปในปี 2545 นี้ ดังที่บริษัทฯ ได้ชี้แจงไว้ในรายงานล่าสุดแล้วว่า
ตัวเลขเหล่านี้น่าจะเป็นเครื่องบ่งชี้ให้เห็นถึงผลกระทบด้านกลับในด้านรายได้ในเรือกลุ่มนี้ในช่วงครึ่งปีแรกของปี
2545 ซึ่งอาจจะขยายผลไปสู่ช่วงครึ่งปีหลังของปีได้ ขณะเดียวกัน บริษัทฯ
คาดว่าการปลดระวางเรืออาจจะไม่คืบหน้าไปมากอย่างที่เราคาดหวังก็ได้

เหตุการณ์ก่อการร้ายเมื่อวันที่ 11 กันยายน ในสหรัฐอเมริกา
ช่วยให้การวิเคราะห์เศรษฐกิจโลกในปี 2544
ได้ชัดเจนมากขึ้นและช่วยย้ำให้ตระหนักว่าเศรษฐกิจโลกอยู่ในภาวะถดถอยมาตั้งแต่เดือนมีนาคม
2544 ทำให้มีการเตรียมพร้อมและตั้งรับกับวิกฤติการณ์กันอย่างจริงจัง
ควบคู่ไปกับการลดดอกเบี้ยของธนาคารกลางของทุกประเทศทั่วโลก เมื่อวิเคราะห์โดยรวมแล้ว
เศรษฐกิจของประเทศสหรัฐอเมริกาจะพื้นตัวในช่วงครึ่งปีหลังของปี 2545
ขณะที่ประเทศญี่ปุ่นกำลังประสบปัญหาภาวะเงินเฟ้อ
และภาวะเศรษฐกิจตกต่ำโดยมีอัตราการเติบโตที่ติดลบถึงเป็นศูนย์
สำหรับราคาน้ำมันซึ่งอ่อนตัวอย่างต่อเนื่องจากระดับราคาที่สูงในปี 2543
ซึ่งบริษัทฯได้คาดการณ์ไว้ในรายงานฉบับที่แล้ว(ปี 2543) ว่าราคาน้ำมันจะขยับตัวสูงขึ้นมาอยู่ที่ระดับ
20 ถึง 25 ดอลลาร์สหรัฐต่อบาเรล

จากการคาดการณ์ของผู้เชี่ยวชาญในอุตสาหกรรมเดินเรือทะเลที่ว่า
อัตราค่าระวางเรือจะเริ่มปรับตัวสูงขึ้นในช่วงครึ่งปีหลังของปี 2545 และจะดีมากขึ้นในปี 2546
ในความเห็นของบริษัทฯ เห็นว่า
ภาวะของค่าระวางเรือในช่วงครึ่งปีหลังจะดีกว่าในช่วงครึ่งปีแรกซึ่งยังอยู่ในภาวะฟื้นตัว ถ้าบริษัทฯ
สามารถดำเนินธุรกิจให้อยู่ในภาวะที่คุ้มทุนไว้ได้ในช่วงครึ่งปีแรกของปี 2545 บริษัทฯ
ก็จะสามารถผ่านช่วงวิกฤติของเศรษฐกิจ (ช่วงหลังเหตุการณ์ เหตุการก่อการร้าย 11 กันยายน)
ได้เป็นอย่างดี และบริษัทฯ เชื่อมั่นว่าธุรกิจจะปรับตัวดีขึ้นในช่วงหลังของปี 2545 และตลอดทั้งปี
2546